
Na osnovu člana 20. Zakona o poljoprivredi i ruralnom razvoju („Sl.list CG“, br. 56/09) i na osnovu člana 19. i 44. Statuta Opštine Mojkovac („Sl.list CG – opštinski propisi“, br. 31/10, Skupština opštine Mojkovac na sjednici održanoj dana 26.04. 2012. godine, donijela je 
P R O G R A M

PODSTICAJNIH MJERA RAZVOJU POLJOPRIVREDE NA PODRUČJU OPŠTINE MOJKOVAC ZA 2012 GODINU

U V O D 

Ovim Programom se obuhvataju mjere i aktivnosti za povećanje ukupne poljoprivredne proizvodnje na području opštine Mojkovac. Cilj programa je da se uz modernizaciju proizvodnje, povećanje kvaliteta i konkurentnosti poljoprivrednih proizvoda, usmjeravanjem proizvodjača tržiišnim uslovima i standardima EU, poveća broj zaposlenih u poljoprivredi, poveća iskorišćenost poljoprivrednih resursa i da poljoprivredu učini  porodičnim preduzetništvom.

Osnovni zadatak lokalne samouprave je da zajedno sa Ministarstvom poljoprivrede i ruralnog ravoja preduzme sve mjere i da svu podršku razvoju poljoprivrede i ublaži negativne efekte procesa prestruktuiranja poljoprivrede u skladu sa propisima EU.


Ovim Programom se utvrdjuju aktivnosti, projekti, korisnici, kriterijumi, uslovi, način i postupak ostvarivanja podsticajnih mjera, visina i potrebna dokumentacija za dobijanje podsticajnih sredstava, kao i nadzor nad korišćenjem budžetskih sredstava Opštine Mojkovac opredijeljenih za ove svrhe.


Podsticajna sredstva mogu koristiti pravna i fizička lica registrovana za obavljanje poljoprivredne djelatnost (u daljem tekstu: poljoprivredni proizvodjači) sa sjedištem i poljoprivrednom proizvodnjom na teritoriji opštine Mojkovac.

PLANIRANA  SREDSTVA

Za sprovodjenje ovog Programa, Budžetom Opštine Mojkovac, planirana su sredstva u visini 30.000,00 €.
	Red.br.
	Naziv  podsticajne mjere
	Planirani iznos

	     1.        Sufinansiranje kolektora za solarnu energiju  na katunima                   7.000,00   €                                                                                                           

     2.        Podrška proizvodnji mlijeka                                                                   2.000,00

     3.        Podsticajna sredstva za uzgoj govedi                                                   3.500,00

     4.        Podsticajna sredstva za uzgoj ovaca                                                    3.500,00

     5.        Podsticajna sredstva za proizvodnju povrća                                         3.500,00
     6.        Podsticajna sredstva  u ratarskoj proizvodnji                                        3.000,00

     7.        Podsticajna sredstva za uzgoj voćnih zasada                                       3.000,00

     8.        Sredstva za finansiranje izložbe pčelinjih proizvoda                             1.000,00
     9.        Sredstva za finansiranje učešća na sajmovima                                    3.500,00    



PODSTICAJNE MJERE
1. Finansiranje kolektora za solarnu energiju na katunima


Korisnici ove podrške mogu biti poljoprivredni proizvodjači koji nemaju nikakve mogućnosti dovodjenja električne energije na svojim katunima i koji na katune izvode pet ili više uslovnih grla za koje su registrovani kod službe za selekciju stoke. Sredstva za ove svrhe će se dodjeljivati bespovratno u iznosu od 80% vrijednosti investicije za navedenu namjenu.
2. Podrška proizvodnji mlijeka


Podrška ima oblik premije po litru isporučenog mlijeka mljekarama i iznosi 3 euro centa po litru. Isplata se vrši mjesečno mljekarama na osnovu spiska koji Opština dostavi Ministarstvu poljoprivrede i ruralnog razvoja.

3. Podsticajna sredstva za uzgoj govedi


Pravo na ova podsticajna sredstva imaju poljoprivredni proizvodjači koji imaju 7 ili više priplodnih krava ili junica. Premija iznosi 10,00 € po priplodnom grlu.

4. Podsticajna sredstva za uzgoj ovaca


Pravo na ova podsticajna sredstva imaju poljoprivredni proizvodjači koji imaju 50 i više priplodnih ovaca. Premija po priplodnom grlu iznosi 2,00 €.

5. Podsticajna sredstva za uzgoj povrća


Pravo na ova podsticajna sredstva imaju poljoprivredni proizvodjači koji se bave gajenjem povrća na otvorenom i zaštićenom prostoru (plastenici, staklenici) uz primjenu savremenih agrotehničkih mjera po sledećim uslovima:

a) zaštićeni prostor (plastenik, staklenik) minimalna površina 200 m2 iznos podsticajnih sredstava 0,5 €/m2

b) gajenje na otvorenom na foliji minimalna površina 1000 m2 iznos podsticajnih sredstava 0,2 €/m2

c) gajenje na otvorenom prostoru bez folije minimalna površina 5000 m2 iznos podsticajnih sredstava 0,05 €/m2.

6. Podsticajna sredstva u ratarskoj proizvodnji


Pravo na ova podsticajna sredstva imaju poljoprivredni proizvodjači koji se bave uzgojem žitarica, proizvodnjom stočne hrane kao i proizvodnjom konzumnog i sjemenskog krompira. Podsticajna sredstva:
a) žitarice 200,00 €/ha

b) stočno krmno bilje 150,00 €/ha

c) konzumni krompir  100,00 €/ha

d) sjemenski krompir 250,00 €/ha

Minimalna zasijana površina za podršku proizvodnji pojedinih biljnih kultura iznosi 0,5 ha.

 Ne mogu se sabirati različite kulture za ispunjavanje uslova za jednog poljoprivrednog proizvodjača. Jedan poljoprivredni proizvodjač može ostvariti pravo na podršku za svaku od gajenih kultura za koje je opredijeljena podrška.

7. Podsticajna sredstva za uzgoj voćnih zasada

Pravo na ova podsticajna sredstva imaju poljoprivredni proizvodjači koji naprave zasad:

a) jabučastih ili koštičavih voćnih vrsta na minimalnoj površini od 0,5 ha. Iznos podsticajnih sredstava 20% od nabavne cijene sadnica

b) jagodičastih vrsta (jagoda, malina, borovnica, ribizla) na minimalnoj površini od 0,2 ha. Iznos podsticajnih sredstava 500,00 €/ha.
8.  Sredstva za finansiranje izložbe pčelinjih proizvoda

Sredstva za finansiranje izložbe pčelinjih proizvoda koja bi se održala na gradskom trgu iznose 1.000,00 €.

PODNOŠENJE  ZAHTJEVA  I  POTREBNA  DOKUMENTACIJA

Zahtjevi za dodjelu podsticajnih sredstava iz ovog Programa podnose se na propisanim obrascima nadležnoj komisija za praćenje i realizaciju programa:
a) za sufinansiranje kolektora za solarnu energiju do 30 jula, a isplata će se izvršiti na osnovu fakture o isporuci i montaži kolektora;

b) za podršku proizvodnji mlijeka isplata će se vršiti mjesečno mljekarama na osnovu spiska koji Opštini dostavlja Ministarstvu poljoprivrede i ruralnog razvoja;

c) za podsticajna sredstva za uzgoj govedi i ovaca do 01 jula;

d) za podsticajna sredstva u proizvodnji povrća i jagodičastog voća do 15 jula;

e) za podsticajna sredstva za  ratarsku proizvodnju do 15 juna;

f) za podsticajna sredstva za uzgoj višegodišnjih zasada jabučastog i koštičavog voća do 15 novembra, isplata će se izvršiti na osnovu fakture o nabavci sadnog materijala.

Da bi ostvario pravo na podsticajna sredstva poljoprivredni proizvodjač uz zahtjev mora
 priložiti i sledeću dokumentaciju:


· fotokopiju lične karte

· fotokopija rješenja o upisu u sudski registar za pravna lica

· fotokopija rješenja o  upisa u registar poljoprivrednih proizvodjača kod Ministarstva poljoprivrede i ruralnog razvoja

· dokaz o vlasništvu ili korišćenju zemljišta (posjedovni list ne stariji od 6 mjeseci, ugovor o zakupu, ugovor o poklonu, sudsko rješenje o nasledstvu i dr.)

· fotokopiju računa za solarne kolektore, za kupovinu sadnog materijala i deklaraciju.
OSTALE ODREDBE

Podsticajna sredstva isplaćuju se po nalogu Komisije za praćenje i realizaciju programa na račun korisnika, nakon što se utvrdi da podnosilac zahtjeva ispunjava propisane kriterijume.


Ukoliko ukupan broj odobrenih zahtjeva za odredjena podsticajna sredstva prelazi planirani iznos sredstava, proporcionalno se smanjuje jediniči podsticajni iznos,  ukoliko za odredjena podsticajna sredstva nema dovoljno zahtjeva Komisija preostala planirana sredstva može preusmjeriti za drugu podsticajnu mjeru.


Komisiju za praćenje i realizaciju programa imenuje Skupština opštine na predlog predsjednika Opštine.


Komisija se po pravilu imenuje iz reda zaposlenih u Opštini Mojkovac i nema pravo na posebnu nadoknadu za svoj rad.


Komisija sačinjava zapisnike o svom radu i  vodi evidenciju o korisnicima podsticajnih sredstava kao i o visini i vrsti podsticajnih sredstava za svakog korisnika.


O sprovodjenju Programa podsticajnih mjera za razvoj poljoprivrede u opštini Mojkovac Komisija za praćenje i realizaciju programa podnosi Skupštini opštine godišnji izvještaj do 31 marta za prethodnu godinu.


Ovaj Program stupa na snagu osmog dana od dana objavljivanja u „Službenom listu Crne Gore – opštinski propisi“.
Broj: 05-48
Mojkovac, 26.04. 2012. godine

SKUPŠTINA OPŠTINE MOJKOVAC

P R E D S J E D N I K 

   Slavenko Blažević

